Cepļa iela (Rīga)
Šis raksts ir par ielu Rīgā. Par citām jēdziena Cepļa iela nozīmēm skatīt nozīmju atdalīšanas lapu. Cepļa iela ir iela Rīgā, Pārdaugavā, Zemgales priekšpilsētā, Torņakalnā. Kopējais ielas garums ir 230 metri. Iela abos galos krustojas ar Vēja ielu, ar citām ielām savienojuma nav. Mūsdienās Cepļa iela ir sadalīta divās savstarpēji nesaistītās daļās ar iežogotu saimnieciskās apbūves zonu. Ielā ir pārsvarā dzīvojamā apbūve, gan vairāku stāvu īres nami, gan savrupmājas.